August 25, 2016, 5 years ago 0 Mariano Rajoy se jipprova jikkonvinċi lil Parlament Spanjol biex jifforma gvern f'dibattitu li se jibda fit-30 ta' Awwissu , wara t-tieni elezzjoni f'seba' xhur fi Spanja. Rajoy, il-mexxej tal-Partit Popolari qal ukoll li rnexxielu jiġbed miegħu lill-Partit Ċentrali żgħir Ciudadanos. Flimkien iż-żewġ partiti ma għandhomx biżżejjed siġġijiet biex jiggvernaw u għalhekk Rajoy xorta jeħtieġlu l-appoġġ jew l-astenzjoni ta' partiti politiċi oħra. Id-dibattitu jista' jieħu ġranet sħaħ jew itawwal saħansitra għal ħafna ġimgħat. Rajoy qal li l-ftehim ma' Ciudadanos huwa pass importanti biex tkun evitata elezzjoni oħra. Iż-żewġ partiti issa mistennija jinnegozjaw qbil fuq ir-riformi leġiżlattivi li qed jitlob il-partit Ciudadanos biex jagħti l-appoġġ tiegħu lil Rajoy. Min-naħa tiegħu Rajoy qal li bħala turija ta' rieda tajba diġa` aċċetta pakkett ta' sitt kundizzjonijiet ippreżentat minn Ciudadanos. Il-kundizzjonijiet jinkludu riforma fil-liġi elettorali u miżuri favur aktar trasparenza u kontra l-korruzzjoni. Il-Partit Popolari ta' Rajoy ilu fil-gvern mill-2011, rebaħ l-aħħar elezzjoni f'Ġunju b'137 siġġu, jiġifieri jonqsu 39 siġġu ieħor biex ikollu maġġoranza minn 350 siġġu fil-parlament Spanjol. Il-Partit Soċjalista ġab it-tieni l-akbar ammont ta' siġġijiet b'85 siġġu. L-alleanza xellugija tal-partit Unidos Podemos ġabet 71 siġġu filwaqt li Ciudadanos ġab 32 siġġu. Is-Soċjalisti, Unidos Podemos u għadd ta' partiti żgħar ħafna diġa` qalu li se jivvotaw kontra Rajoy. Dan ifisser li Rajoy aktarx mhux se jitħalla jerġa' jieħu t-tmun tal-pajjiż. Jekk Rajoy ma jifformax gvern fit-taħdidiet li ġejjin, Spanja tibqa' miexja mingħajr kaptan fit-tmun u possibilment terġa' taffaċċja t-tielet elezzjoni ġenerali. Lill-Prim Ministru Taljan Matteo Renzi din il-ġimgħa rajnih jilqa' lil Kanċilliera Ġermaniża Angela Merkel u lil President Franċiż Francois Hollande … Aqra Aktar SE JIRRIFLETTU DWAR IL-FUTUR TAL-EWROPA Fis-16 ta' Settembru l-kapijiet ta' stat tas-27 pajjiż tal-UE se jiltaqgħu fi Bratislava biex ikomplu jirriflettu fuq il-politika Ewropea tal-futur … Aqra Aktar JEKK MHUX MILL-BIEB MIT-TIEQA Din is-sena bil-baħar diġa` waslu 266, 524 immigrant fuq ix-xtut Ewropej. 3, 156 ma temmewx il-vjaġġ għax għerqu fl-ibħra tal-Mediterran … Aqra Aktar BIEX JAĊĊETTAW L-IMMIGRANTI JRIDU JIĦDULHOM 500,000 ROMA L'uboš Blaha, Filosofu Marxist u membru parlamentari Slovakk qal li jekk l-Islovakkja għandha ġġorr il-piż tal-immigranti, mela l-kumplament tal-UE għandha … Aqra Aktar L-IMPATT INIZJALI TAL-BREXIT Uffiċċjali tal-Bank Ċentrali Ewropew huma tal-fehma li l-impatt inizjali tal-Brexit se jinħass fil-limiti tar-Renju Unit stess għalkemm xorta għad hemm … Aqra Aktar RAJOY JIPPROVA JGĦAQQAD GVERN FI SPANJA Mariano Rajoy se jipprova jikkonvinċi lil Parlament Spanjol biex jifforma gvern f'dibattitu li se jibda fit-30 ta' Awwissu , wara … Aqra Aktar TINSTAB SOLUZZJONI GĦALL-ORKESTRA TAŻ-ŻGĦAŻAGĦ TAL-UE Il-Kummissjoni Ewropea aċċertat lill-Ewroparlamentari Alfred Sant li sabet soluzzjoni biex l-Orkestra taż-Żgħażagħ tal-Unjoni (EUYO) tibqa' għaddejja bl-attivitajiet tagħha. Tiftakarhom il-karozzi li jimxu waħedhom, mingħajr xufier, forsi f'xi film tal-biża' jew f'xi cartoons ta' Scooby-doo? Fid-dinja teknoloġika tal-lum, il-karozzi … Aqra Aktar